รายงานการประชุมสภาเทศบาลตำบลรังกาใหญ่

สำเนา

สมัยสามัญ สมัยแรก ครั้งที่ 1 ประจำปี 2564

**วันที่ 11 เดือน พฤษภาคม พ.ศ. 2564**

#  **ณ ห้องประชุมเทศบาลตำบลรังกาใหญ่**

.......................................................

**ผู้เข้าประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายประพันธ์  | ควบพิมาย | ประธานสภาเทศบาลตำบลรังกาใหญ่ | ประพันธ์  | ควบพิมาย |
| 2 | นายนอม | สุขโข | เลขานุการสภาเทศบาล | นอม | สุขโข |
| 3 | นายพรชัย  | ควบพิมาย | รองประธานสภาเทศบาลตำบลรังกาใหญ่ | พรชัย  | ควบพิมาย |
| 4 | นางศรีประไพ | สุขจรรยา | สมาชิกสภาเทศบาลตำบลรังกาใหญ่ | ศรีประไพ | สุขจรรยา |
| 5 | นายชูเกียรติ | กาศก้อง | สมาชิกสภาเทศบาลตำบลรังกาใหญ่ | ชูเกียรติ | กาศก้อง |
| 6 | นายสมหมาย | ชัยเฉลียว | สมาชิกสภาเทศบาลตำบลรังกาใหญ่ | สมหมาย | ชัยเฉลียว |
| 7 | นางสุทธิพร  | ขวัญมณี | สมาชิกสภาเทศบาลตำบลรังกาใหญ่ | สุทธิพร  | ขวัญมณี |
| 8 | นายมะโน | ระบือพิณ | สมาชิกสภาเทศบาลตำบลรังกาใหญ่ | มะโน | ระบือพิณ |
| 9 | นายธีรเกียรติ  | กาศก้อง | สมาชิกสภาเทศบาลตำบลรังกาใหญ่ | ธีรเกียรติ  | กาศก้อง |
| 10 | นางพัชรินทร์ | ประกอบผล | สมาชิกสภาเทศบาลตำบลรังกาใหญ่ | พัชรินทร์ | ประกอบผล |
| 11 | นางฉลอง | เปรี่ยมสุข | สมาชิกสภาเทศบาลตำบลรังกาใหญ่ | ฉลอง | เปรี่ยมสุข |
| 12 | นายลิขิต | การค้า | สมาชิกสภาเทศบาลตำบลรังกาใหญ่ | ลิขิต | การค้า |
| 13 | นางสาวสุวิภา | สงนอก | สมาชิกสภาเทศบาลตำบลรังกาใหญ่ | สุวิภา | สงนอก |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายเสถียร | ควบพิมาย | นายกเทศมนตรีตำบลรังกาใหญ่ | เสถียร | ควบพิมาย |
| 2 | นายชูเกียรติ | ควบพิมาย | รองนายกเทศมนตรีตำบลรังกาใหญ่ | ชูเกียรติ | ควบพิมาย |
| 3 | นายธวัชชัย | เพชรโต | รองนายกเทศมนตรีตำบลรังกาใหญ่ | ธวัชชัย | เพชรโต |
| 4 | นายสุวิทย์  | เพียรค้า | ที่ปรึกษานายกเทศมนตรีตำบลรังกาใหญ่ | สุวิทย์  | เพียรค้า |
| 5 | นายเจริญ | บุญพร้อม | เลขานุการนายกเทศมนตรีตำบลรังกาใหญ่ | เจริญ | บุญพร้อม |
| 6 | นางสาววิไลพร | มิดสันเทียะ | ผู้อำนวยการกองคลัง | วิไลพร | มิดสันทียะ |
| 7 | นายพงศธร | กรพิมาย | ผู้อำนวยการกองช่าง | พงศธร | กรพิมาย |
| 8 | น.ส.สุภาวดี | ศรีชุ่ม | ผู้อำนวยการกองการศึกษา | สุภาวดี | ศรีชุ่ม |
| 9 | น.ส.น้ำฟ้า | ศรีชุ่ม | หัวหน้าสำนักปลัดเทศบาล | น้ำฟ้า | ศรีชุ่ม |
| 10 | นางอรวรรณ | เพชรสัมฤทธิ์ | หัวหน้าฝ่ายบริหารงานสาธารณสุขและสิ่งแวดล้อม | อรวรรณ | เพชรสัมฤทธิ์ |

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 11 | นางวิภา | ชัยเฉลียว | หัวหน้าฝ่ายธุรการ | วิภา | ชัยเฉลียว |
| 12 | นายวีระศักดิ์ | คำบุศย์ | นิติกร | วีระศักดิ์ | คำบุศย์ |
| 13 | นางอมร | ศรีเมือง | นักวิเคราะห์นโยบายและแผน | อมร | ศรีเมือง |
| 14 | น.ส.อัมไพวรรณ | รุดพิมาย | เจ้าพนักงานธุรการ | อัมไพวรรณ | รุดพิมาย |
| 15 | นางยุภาภรณ์ | วังงาม | นักจัดการงานทั่วไป | ยุภาภรณ์ | วังงาม |

**เปิดประชุมเวลา 09.30 น.**

|  |  |
| --- | --- |
| **ระเบียบวาระที่ 1** | **เรื่องที่ประธานแจ้งให้ที่ประชุมทราบ** |
|  |  |
|  | - |
|  |  |
| **ระเบียบวาระที่ 2**  | **เรื่อง รับรองรายงานการประชุมครั้งที่แล้ว** **- การประชุมสภาเทศบาลตำบลรังกาใหญ่ ครั้งแรก ประจำปี 2564 เมื่อวันที่ 6 เดือน พฤษภาคม พ.ศ. 2564** |
|  |  |
|  |  |
| นายประพันธ์ ควบพิมายประธานสภาฯ | ขอให้สมาชิกสภาเทศบาลฯ ดูสำเนารายงานการประชุมสภาเทศบาลตำบล รังกาใหญ่ ครั้งแรก ประจำปี 2564 เมื่อวันที่ 6 พฤษภาคม 2564 ตั้งแต่หน้า 1 - 10 มีสมาชิกสภาฯ ท่านใดสงสัย หรือมีการแก้ไขรายงานการประชุมครั้ง ที่แล้วหรือไม่ ถ้าไม่มีขอมติที่ประชุม |
|  |  |
|  |  |
| ที่ประชุม | **มีมติ** ให้การรับรอง 11 เสียง ไม่ให้การรับรอง - เสียง งดออกเสียง 1 เสียง สมาชิกอยู่ในที่ประชุม 12 เสียง |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| **ระเบียบวาระที่ 3** | **เรื่อง กระทู้ถาม**  |
|  |  |
|  |  |
|  | **-** |
|  |  |
|  |  |
| **ระเบียบวาระที่ 4** | **เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว** |
|  |  |
|  | - |
|  |  |
| **ระเบียบวาระที่ 5** | **เรื่องที่เสนอใหม่** |
|  |  |
|  | **5.1 แถลงนโยบายของนายกเทศมนตรีตำบลรังกาใหญ่**  |
|  |  |
| นายประพันธ์ ควบพิมายประธานสภาฯ | ขอเชิญท่านเลขานุการสภาฯ ชี้แจง |
|  |  |
| นายนอม สุขโขเลขานุการสภาฯ | เรียนท่านประธานสภาฯ คณะผู้บริหาร สมาชิกสภาเทศบาลทุกท่าน ตามมาตรา 48 ทศ แห่งพระราชบัญญัติเทศบาล พ.ศ. 2496 แก้ไขเพิ่มเติม (ฉบับที่ 14) พ.ศ. 2562 ก่อนนายกเทศมนตรีเข้ารับหน้าที่ ให้ประธานสภาเทศบาลเรียกประชุมสภาเทศบาลเพื่อให้นายกเทศมนตรีแถลงนโยบายต่อสภาเทศบาล โดยไม่มีการลงมติ ทั้งนี้ ภายในสามสิบวันนับแต่วันประกาศผลการเลือกตั้งนายกเทศมนตรี ผมขอชี้แจงเพียงเท่านี้ |
|  |  |
|  |  |
| นายประพันธ์ ควบพิมายประธานสภาฯ | ขอเชิญท่านนายกเทศมนตรีแถลงนโยบายต่อสภา ขอเชิญครับ |
|  |  |
| นายเสถียร ควบพิมาย นายกเทศมตรีตำบลรังกาใหญ่ | เรียนท่านประธานสภาฯ สมาชิกสภาเทศบาลทุกท่าน ผมขอแถลงนโยบาย ดังนี้ ตามที่เทศบาลตำบลรังกาใหญ่ โดยคณะกรรมการการเลือกตั้งประจำจังหวัดนครราชสีมา ได้ประกาศกำหนดให้มีการเลือกตั้งสมาชิกสภาเทศบาลและนายกเทศมนตรีตำบลรังกาใหญ่ อำเภอพิมาย จังหวัดนครราชสีมา ในวันอาทิตย์ที่ 28 มีนาคม 2564 นั้น บัดนี้ คณะกรรมการการเลือกตั้ง ได้ประกาศผลการเลือกตั้งสมาชิกสภาเทศบาลและนายกเทศมนตรีตำบลรังกาใหญ่ครบตามจำนวนแล้ว เมื่อวันที่ 22 เมษายน 2564 อาศัยอำนาจตามความในมาตรา 48 ทศ แห่งพระราชบัญญัติเทศบาล พ.ศ. 2496 และแก้ไขเพิ่มเติม (ฉบับที่ 14) พ.ศ. 2562 ก่อนนายกเทศมนตรีเข้ารับหน้าที่ให้ประธานสภาเทศบาล เรียกประชุมสภาเทศบาล เพื่อให้นายกเทศมนตรีแถลงนโยบายต่อสภาเทศบาล โดยไม่มีการลงมติ ทั้งนี้ภายในสามสิบวันนับแต่วันที่ประกาศผลการเลือกตั้งนายกเทศมนตรี และในวันนี้ประธานสภาเทศบาลตำบลรังกาใหญ่ ได้เรียกประชุมสภาเทศบาล เพื่อให้นายกเทศมนตรีตำบลรังกาใหญ่ ได้แถลงนโยบายต่อสภาเทศบาลแล้วนั้น  กระผม นายเสถียร ควบพิมาย นายกเทศมนตรีตำบลรังกาใหญ่ ขอแถลงนโยบาย ต่อสภาเทศบาลตำบลรังกาใหญ่ ให้ทราบว่า กระผมจะบริหารงานเทศบาลโดยยึดมั่นในการปกครองระบอบประชาธิปไตย อันมีพระมหากษัตริย์ทรงเป็นประมุข ตามอำนาจหน้าที่ที่กฎหมายและตามระเบียบที่กำหนดไว้ ใช้วิธีการบริหารเทศบาลตามพระราชกฤษฎีกาว่าด้วยหลักเกณฑ์และวิธีการบริหารบ้านเมืองที่ดี พ.ศ. 2546 และคำนึงถึงการ มีส่วนร่วมของประชาชนเป็นหลัก เพื่อมุ่งจะสร้างความเข้มแข็งทางด้านเศรษฐกิจสังคม และการเมือง โดยยึดมั่นผลประโยชน์สูงสุดของประชาชนในท้องถิ่น จึงขอแถลงนโยบายต่อท่านประธานสภา และท่านสมาชิกสภาเทศบาล ให้ทราบดังต่อไปนี้ **1. นโยบายด้านสถาบัน ชาติ ศาสนา พระมหากษัตริย์**ข้าพเจ้าจะเทิดทูน และจงรักภักดีต่อสถาบันพระมหากษัตริย์ ทำนุบำรุงศาสนา และจะปฏิบัติหน้าที่ด้วยความสุจริต เที่ยงธรรม เน้นย้ำคุณธรรม จริยธรรม เพื่อประโยชน์สุข ของประชาชนทุกประการ **2. นโยบายด้านกฎหมายและระเบียบ**จะปฏิบัติตามรัฐธรรมนูญแห่งราชอาณาจักรไทย พระราชบัญญัติเทศบาล พระราชบัญญัติแผนและขั้นตอนการกระจายอำนาจแก่องค์กรปกครองท้องถิ่น เทศบัญญัติ ข้อบังคับ ตลอดจนนโยบายของรัฐ ทุกประการ **3. นโยบายด้านการพัฒนาโครงสร้างพื้นฐาน** 3.1 พัฒนา ก่อสร้าง ปรับปรุง โครงสร้างพื้นฐานและสาธารณูปโภค สาธารณูปการให้ทั่วถึง ได้มาตรฐาน3.2 จัดระบบไฟฟ้า ระบบประปา ให้สามารถเข้าถึงแหล่งที่พักอาศัยได้อย่างทั่วถึงครอบคลุมทุกหมู่บ้านในเขตเทศบาล  3.3 จัดหา พัฒนาแหล่งน้ำ ทั้งทางด้านการอุปโภค บริโภค และด้านการเกษตรให้เพียงพอ **4. นโยบายด้านการพัฒนาคุณภาพชีวิต** 4.1 พัฒนา ส่งเสริม สนับสนุน การป้องกันโรค ให้ความรู้ด้านสาธารณสุขมูลฐานแก่ประชาชน เพื่อสุขภาพอนามัยที่สมบูรณ์ แข็งแรง 4.2 พัฒนาและยกระดับมาตรฐานคุณภาพชีวิต จัดสวัสดิการแก่ผู้สูงอายุ ผู้พิการ และผู้ด้อยโอกาส ให้มีคุณภาพชีวิตที่ดี4.3 พัฒนา ส่งเสริม สนับสนุน การบริหารจัดการของศูนย์พัฒนาเด็กเล็กให้ได้ ตามมาตรฐานสถานศึกษาปฐมวัยแห่งชาติ4.4 ส่งเสริมและสนับสนุนกองทุนหลักประกันสุขภาพให้เกิดประโยชน์สูงสุด4.5 แก้ไขปัญหา อบายมุข สิ่งเสพติด อาชญากรรม และภัยพิบัติต่างๆ4.6 ส่งเสริม อนุรักษ์ศิลปวัฒนธรรม จารีตประเพณี วิถีชีวิต และภูมิปัญญาท้องถิ่น  4.7 ส่งเสริม สนับสนุน กีฬาและนันทนาการ4.8 ส่งเสริม สนับสนุน สภาเด็กและเยาวชนมีส่วนร่วมในการพัฒนาตนเอง ชุมชนและสังคมตลอดจนร่วมแก้ไขปัญหาที่มีผลกระทบต่อเด็กและเยาวชน **5. นโยบายด้านการพัฒนาเศรษฐกิจ** 5.1 ส่งเสริมการประกอบอาชีพให้แก่ประชาชนในพื้นที่ สร้างรายได้ให้แก่ชุมชน พร้อมจัดหาแหล่งเงินทุน พัฒนาศักยภาพในการผลิตสินค้าชุมชนให้ได้มาตรฐาน 5.2 สนับสนุนการสร้างงานหัตถกรรมที่มีเอกลักษณ์และความเป็นเลิศ โดยนำวัฒนธรรมประจำท้องถิ่นมาสร้างเอกลักษณ์  5.3 สนับสนุนและส่งเสริมการท่องเที่ยวเชิงเกษตร **6. นโยบายด้านการพัฒนาทรัพยากรธรรมชาติ และสิ่งแวดล้อม** 6.1 พัฒนา ส่งเสริมการบริหารจัดการเรื่องขยะมูลฝอยให้สามารถจัดเก็บขยะได้รวดเร็ว และเป็นชุมชนที่น่าอยู่ ไม่มีขยะเน่าเสีย 6.2 พัฒนา ส่งเสริมการอนุรักษ์ทรัพยากรธรรมชาติและสิ่งแวดล้อม ให้ชุมชนมีสภาพแวดล้อมที่ดี น่าอยู่ **7. นโยบายด้านการพัฒนาการบริหารจัดการองค์กรภายใต้ระบบ ธรรมาภิบาล และการบริหารทรัพยากรบุคคล** 7.1 พัฒนา ส่งเสริม ปรับปรุง การบริหารงานเทศบาล ให้มีประสิทธิภาพ รวดเร็ว ถูกต้อง โปร่งใส สามารถอำนวยความสะดวกให้กับประชาชนให้มากที่สุด 7.2 ส่งเสริมการเพิ่มศักยภาพของบุคลากรและองค์กรให้มีความสามารถในการพัฒนา7.3 ส่งเสริมและสนับสนุนให้ประชาชน ส่วนราชการ ภาคเอกชน เข้ามีส่วนร่วม ในการทำกิจกรรมเพื่อให้เกิดความโปร่งใส แก้ไขปัญหาการทุจริตในหน่วยงาน และพร้อมที่จะได้รับการตรวจสอบจากประชาชนและสังคมโดยรวม เน้นการบริการ ต้องประทับใจ ฉับไว ทั่วถึง และเป็นธรรม ท่านประธานสภาที่เคารพ ในการบริหารงานของเทศบาลที่ได้แถลงมาข้างต้น ข้าพเจ้าขอให้ความมั่นใจว่า จะมุ่งปฏิบัติตามนโยบายที่แถลงมานี้อย่างเคร่งครัดด้วยความซื่อสัตย์ สุจริต เพื่อนำประโยชน์สูงสุดมาสู่ท้องถิ่น และประชาชนตำบลรังกาใหญ่ ข้าพเจ้ามั่นใจว่า ด้วยความร่วมมือ และสนับสนุนจากท่านสมาชิกสภาเทศบาลตำบลรังกาใหญ่ ข้าพเจ้าจะสามารถนำนโยบายที่กล่าวมา ไปปฏิบัติให้สัมฤทธิ์ผลตามเจตนารมณ์ ทุกประการ ขอบคุณครับ |
|  |  |
|  | **5.2 เลือกคณะกรรมการจัดทำแผน**  |
|  |  **- คัดเลือกตัวแทนสมาชิกสภาเทศบาลเป็นคณะกรรมการพัฒนาท้องถิ่น**  |
|  |  |
| นายประพันธ์ ควบพิมายประธานสภาฯ | ขอเชิญท่านเลขานุการสภาฯ ชี้แจงระเบียบ คัดเลือกตัวแทนสมาชิกสภาเทศบาลเป็นคณะกรรมการพัฒนาท้องถิ่น |
|  |  |
| นายนอม สุขโขเลขานุการสภาเทศบาล | เรียนท่านประธานสภาฯ คณะผู้บริหาร สมาชิกสภาเทศบาลทุกท่าน ผมขอชี้แจงระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 หมวด 1 องค์กรจัดทำแผนข้อ 7 องค์กรจัดทำแผนพัฒนาขององค์กรปกครองส่วนท้องถิ่น ประกอบด้วย (1) คณะกรรมการพัฒนาท้องถิ่น (2) คณะกรรมการสนับสนุนการจัดทำแผนพัฒนาท้องถิ่นข้อ 8 ให้ผู้บริหารท้องถิ่นแต่งตั้งคณะกรรมการพัฒนาท้องถิ่น ประกอบด้วย  (1) ผู้บริหารท้องถิ่น ประธานกรรมการ (2) รองนายกองค์กรปกครองส่วนท้องถิ่นนั้นทุกคน กรรมการ  (3) สมาชิกสภาท้องถิ่นที่สภาท้องถิ่นคัดเลือกจำนวนสามคน กรรมการ (4) ผู้ทรงคุณวุฒิที่ผู้บริหารท้องถิ่นคัดเลือกจำนวนสามคน กรรมการ (5) ผู้แทนภาคราชการและ/หรือรัฐวิสาหกิจ ที่ผู้บริหารท้องถิ่นคัดเลือกจำนวนไม่น้อยกว่าสามคน กรรมการ  (6) ผู้แทนประชาคมท้องถิ่นที่ประชาคมท้องถิ่น คัดเลือกจำนวนไม่น้อยกว่าสามคนแต่ไม่เกินหกคน กรรมการ (7) ปลัดองค์กรปกครองส่วนท้องถิ่น กรรมการและเลขานุการ (8) หัวหน้าส่วนการบริหารที่มีหน้าที่จัดทำแผน ผู้ช่วยเลขานุการ กรรมการตามข้อ 8 (3) (4) (5) และ (6) ให้มีวาระอยู่ในตำแหน่งคราวละสองปีและอาจได้รับการคัดเลือกอีกได้  ผมขอชี้แจงเพียงเท่านี้ |
|  |  |
|  |  |
| นายประพันธ์ ควบพิมายประธานสภาฯ | ขอขอบคุณเลขานุการสภาฯ ขอให้ที่ประชุมเสนอสมาชิกสภาเทศบาลฯ เป็นกรรมการพัฒนาเทศบาลฯ คนที่ 1 ขอเชิญท่านธีรเกียรติ กาศก้อง |
|  |  |
|  |  |
| นายธีรเกียรติ กาศก้องสมาชิกสภาเทศบาลเขต 2 | เรียนท่านประธานสภาฯ สมาชิกสภาเทศบาลทุกท่าน กระผมนายธีรเกียรติ กาศก้อง สมาชิกสภาเทศบาลเขต 2 **ขอเสนอนายพรชัย ควบพิมาย** |
|  | **ผู้รับรอง** 1. นางพัชรินทร์ ประกอบผล 2. นายสมหมาย ชัยเฉลียว |
|  |  |
| นายประพันธ์ ควบพิมายประธานสภาฯ | มีสมาชิกสภาฯ ท่านใดจะเสนออีกหรือไม่ ถ้าไม่มีถือว่านายพรชัย ควบพิมาย ได้รับเลือกเป็นกรรมการพัฒนาเทศบาลฯ คนที่ 1ขอเชิญท่านสมาชิกสภาฯ เสนอกรรมการพัฒนาเทศบาลฯ คนที่ 2 ขอเชิญท่านฉลอง เปรี่ยมสุข |
|  |  |
| นางฉลอง เปรี่ยมสุข สมาชิกสภาเทศบาลเขต 2 | เรียนท่านประธานสภาฯ สมาชิกสภาเทศบาลทุกท่าน ดิฉันนางฉลอง เปรี่ยมสุข สมาชิกสภาเทศบาลเขต 2 **ขอเสนอนายธีรเกียรติ กาศก้อง** |
|  | **ผู้รับรอง** 1. นายชูเกียรติ กาศก้อง 2. นางสาวสุวิภา สงนอก |
|  |  |
| นายประพันธ์ ควบพิมายประธานสภาฯ | มีสมาชิกสภาฯ ท่านใดจะเสนออีกหรือไม่ ถ้าไม่มีถือว่านายธีรเกียรติ กาศก้อง ได้รับเลือกเป็นกรรมการพัฒนาเทศบาลฯ คนที่ 2ขอเชิญท่านสมาชิกสภาฯ เสนอกรรมการพัฒนาเทศบาลฯ คนที่ 3 ขอเชิญท่านสมหมาย ชัยเฉลียว |
|  |  |
| นายสมหมาย ชัยเฉลียวสมาชิกสภาเทศบาลเขต 1 | เรียนท่านประธานสภาฯ สมาชิกสภาเทศบาลทุกท่าน กระผมนายสมหมาย ชัยเฉลียว สมาชิกสภาเทศบาลเขต 1 **ขอเสนอนายชูเกียรติ กาศก้อง** |
|  | **ผู้รับรอง** 1. นางศรีประไพ สุขจรรยา 2. นายลิขิต การค้า |
|  |  |
| นายประพันธ์ ควบพิมายประธานสภาฯ | มีสมาชิกสภาฯ ท่านใดจะเสนออีกหรือไม่ ถ้าไม่มีถือว่านายชูเกียรติ กาศก้อง ได้รับเลือกเป็นกรรมการพัฒนาเทศบาล คนที่ 3 มีสมาชิกจะเสนออีกหรือไม่ ถ้าไม่มีผมขอสรุปกรรมการพัฒนาเทศบาลฯ ประกอบด้วย1. นายพรชัย ควบพิมาย2. นายธีรเกียรติ กาศก้อง3. นายชูเกียรติ กาศก้อง |
|  |  |
|  |  **-คัดเลือกตัวแทนสมาชิกสภาท้องถิ่นเป็นคณะกรรมการติดตามประเมินผลแผนเทศบาลตำบลรังกาใหญ่** |
|  |  |
| นายประพันธ์ ควบพิมายประธานสภาฯ | ขอเชิญท่านเลขานุการสภาฯ ชี้แจงระเบียบ |
|  |  |
| นายนอม สุขโขเลขานุการสภาเทศบาล | เรียนท่านประธานสภาฯ คณะผู้บริหาร สมาชิกสภาเทศบาลทุกท่าน ผมขอชี้แจงระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 หมวด 6 การติดตามและประเมินผลแผนพัฒนา  ข้อ 28 ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น ประกอบด้วย  (1) สมาชิกสภาท้องถิ่นที่สภาท้องถิ่นคัดเลือกจำนวนสามคน  (2) ผู้แทนประชาคมท้องถิ่นที่ประชาคมท้องถิ่นคัดเลือกจำนวนสองคน  (3) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจำนวนสองคน  (4) หัวหน้าส่วนการบริหารที่คัดเลือกกันเองจำนวนสองคน  (5) ผู้ทรงคุณวุฒิที่ผู้บริหารท้องถิ่นคัดเลือกจำนวนสองคน  โดยให้คณะกรรมการเลือกกรรมการหนึ่งคนทำหน้าที่ประธานคณะกรรมการ และกรรมการอีกหนึ่งคนทำหน้าที่เลขานุการของคณะกรรมการ กรรมการตามข้อ 28 ให้มีวาระอยู่ในตำแหน่งคราวละสองปีและอาจได้รับการคัดเลือกอีกได้ ผมขอชี้แจงเพียงเท่านี้ |
|  |  |
| นายประพันธ์ ควบพิมายประธานสภาฯ | ขอให้ที่ประชุมเสนอสมาชิกสภาเทศบาลฯ เป็นคณะกรรมการติดตามประเมินผลแผนฯ คนที่ 1 ขอเชิญท่านพรชัย ควบพิมาย |
|  |  |
| นายพรชัย ควบพิมาย รองประธานสภาฯ | เรียนท่านประธานสภาฯ สมาชิกสภาเทศบาลทุกท่าน กระผมนายพรชัย ควบพิมาย รองประธานสภาเทศบาลตำบลรังกาใหญ่ **ขอเสนอนางพัชรินทร์ ประกอบผล** |
|  | **ผู้รับรอง** 1. นายมะโน ระบือพิณ 2. นางสุทธิพร ขวัญมณี |
|  |  |
| นายประพันธ์ ควบพิมายประธานสภาฯ | มีสมาชิกสภาฯ ท่านใดจะเสนออีกหรือไม่ ถ้าไม่มีถือว่านางพัชรินทร์ ประกอบผล ได้รับเลือกเป็นคณะกรรมการติดตามประเมินผลแผนฯ คนที่ 1ขอเชิญท่านสมาชิกสภาฯ เสนอคณะกรรมการติดตามประเมินผลแผนฯ คนที่ 2 ขอเชิญท่านลิขิต การค้า |
|  |  |
| นายลิขิต การค้า สมาชิกสภาเทศบาลเขต 2 | เรียนท่านประธานสภาฯ สมาชิกสภาเทศบาลทุกท่าน กระผมนายลิขิต การค้า สมาชิกสภาเทศบาลเขต 2 **ขอเสนอนายมะโน ระบือพิณ** |
|  | **ผู้รับรอง** 1. นางฉลอง เปรี่ยมสุข 2. นายสมหมาย ชัยเฉลียว |
|  |  |
| นายประพันธ์ ควบพิมายประธานสภาฯ | มีสมาชิกสภาฯ ท่านใดจะเสนออีกหรือไม่ ถ้าไม่มีถือว่านายมะโน ระบือพิณ ได้รับเลือกเป็นคณะกรรมการติดตามประเมินผลแผนฯ คนที่ 2ขอเชิญท่านสมาชิกสภาฯ เสนอคณะกรรมการติดตามประเมินผลแผนฯ คนที่ 3 ขอเชิญท่านพัชรินทร์ ประกอบผล |
|  |  |
| นางพัชรินทร์ ประกอบผลสมาชิกสภาเทศบาลเขต 2 | เรียนท่านประธานสภาฯ สมาชิกสภาเทศบาลทุกท่าน ดิฉันนางพัชรินทร์ ประกอบผล สมาชิกสภาเทศบาลเขต 2 **ขอเสนอนายสมหมาย ชัยเฉลียว** |
|  | **ผู้รับรอง** 1. นายพรชัย ควบพิมาย 2. นายธีรเกียรติ กาศก้อง |
|  |  |
| นายประพันธ์ ควบพิมายประธานสภาฯ | มีสมาชิกสภาฯ ท่านใดจะเสนออีกหรือไม่ ถ้าไม่มีถือว่านายสมหมาย ชัยเฉลียว ได้รับเลือกเป็นคณะกรรมการติดตามประเมินผลแผนฯ คนที่ 3 มีสมาชิกจะเสนออีกหรือไม่ ถ้าไม่มีผมขอสรุปคณะกรรมการติดตามประเมินผลแผนฯ ประกอบด้วย1. นางพัชรินทร์ ประกอบผล 2. นายมะโน ระบือพิณ3. นายสมหมาย ชัยเฉลียว |
|  |  |
|  | **5.3 เลือกผู้แทนสมาชิกสภาเทศบาลเป็นคณะกรรมการกองทุนหลักประกันสุขภาพเทศบาลตำบลรังกาใหญ่** |
|  |  |
| นายประพันธ์ ควบพิมายประธานสภาฯ | ขอเชิญเลขานุการสภาฯ ชี้แจงครับ |
|  |  |
| นายนอม สุขโขเลขานุการสภาเทศบาล | เรียนท่านประธานสภาฯ คณะผู้บริหาร สมาชิกสภาเทศบาลทุกท่าน ผมขอชี้แจงการคัดเลือกสมาชิกสภาเป็นคณะกรรมการกองทุนหลักประกันสุขภาพนั้น โดยมีคณะกรรมการในหลายภาคส่วน มีอาสาสมัครสาธารณสุข ผู้นำหมู่บ้าน ผู้แทนจากโรงพยาบาลส่งเสริมสุขภาพชุมชน มีผู้ทรงคุณวุฒิ และผู้แทนจากสมาชิกสภา จำนวน 2 ท่าน เป็นคณะกรรมการร่วมด้วย โดยมีนายกเทศมนตรีเป็นประธาน โดยตำแหน่ง โดยคณะกรรมการอยู่ในตำแหน่ง มีวาระ 2 ปี และตอนนี่ครบวาระแล้ว เนื่องจากสมาชิกสภาเทศบาลครบวาระและตอนนี้มีการเลือกตั้งเข้ามา จึงขอนำเรียนมาเพื่อให้สมาชิกสภาเทศบาลคัดเลือกตัวแทนสมาชิกเป็นคณะกรรมการกองทุนฯ ขอบคุณครับ |
|  |  |
| นายประพันธ์ ควบพิมายประธานสภาฯ | ขอเชิญท่านพรชัย ควบพิมาย |
|  |  |
| นายพรชัย ควบพิมายรองประธานสภาฯ | เรียนท่านประธานสภาฯ สมาชิกสภาเทศบาลทุกท่าน กระผมนายพรชัย ควบพิมาย รองประธานสภาเทศบาลตำบลรังกาใหญ่ ผมขอเสนออยากให้สมาชิกสภาเทศบาล จาก 2 คนเป็น 3-4 คน ได้ไหมครับเนื่องจากสมาชิกมีศักยภาพและมีความสามารถหลายท่าน ขอให้พิจารณาด้วยนะครับ ขอบคุณครับ |
|  |  |
| นายนอม สุขโขเลขานุการสภาเทศบาล | เรียนท่านประธานสภาฯ คณะผู้บริหาร สมาชิกสภาเทศบาลทุกท่าน ผมขอชี้แจงเรื่องระเบียบของกองทุนหลักประกันสุขภาพ ซึ่งประกอบด้วย 1.นายกเทศมนตรีเป็นประธาน 2.ผู้ทรงคุณวุฒิในท้องถิ่น จำนวน 2 คน เป็นกรรมการ 3.สมาชิกสภา อปท. ที่สภา อปท มอบหมาย จำนวน 2 คน เป็นกรรมการ 4.หัวหน้าหน่วยบริการปฐมภูมิ ไม่เกิน 2 คน เป็นกรรมการ 5.อาสาสมัครสาธารณสุข ไม่เกิน 2 คน เป็นกรรมการ 6.ผู้แทนหมู่บ้านหรือชุมชนที่ประชาชนในหมู่บ้านคัดเลือก ไม่เกิน 5 คน เป็นกรรมการ 7.ผู้แทนศูนย์ประสานงานหลักประกันสุขภาพประชาชนหรือหน่วยรับเรื่องร้องเรียนอิสระ เป็นกรรมการ 8.ปลัดองค์กรปกครองส่วนท้องถิ่น เป็นกรรมการและเลขานุการ 9.ผู้อำนวยการหรือหัวหน้ากองสาธารณสุข ของ อปท. เป็นกรรมการและผู้ช่วยเลขานุการ 10.หัวหน้าหน่วยงานคลังหรือเจ้าหน้าที่ของหน่วยงานคลัง เป็นกรรมการและผู้ช่วยเลขานุการ ซึ่งตามระเบียบนี้ได้กำหนดไว้ให้สมาชิกสภาเทศบาลเป็นคณะกรรมการได้ไม่เกิน 2 คน ผมขอชี้แจงเพียงเท่านี้ ขอบคุณครับ |
|  |  |
| นายประพันธ์ ควบพิมายประธานสภาฯ | ขอให้ที่ประชุมเสนอสมาชิกสภาเทศบาลฯ เป็นคณะกรรมการกองทุนฯ คนที่ 1 ขอเชิญท่านพรชัย ควบพิมาย |
|  |  |
| นายพรชัย ควบพิมายรองประธานสภาฯ | เรียนท่านประธานสภาฯ สมาชิกสภาเทศบาลทุกท่าน กระผมนายพรชัย ควบพิมาย รองประธานสภาเทศบาลตำบลรังกาใหญ่ **ขอเสนอนางศรีประไพ สุขจรรยา** |
|  | **ผู้รับรอง** 1. นายชูเกียรติ กาศก้อง 2. นายมะโน ระบือพิณ |
|  |  |
| นายประพันธ์ ควบพิมายประธานสภาฯ | มีสมาชิกสภาฯ ท่านใดจะเสนออีกหรือไม่ ถ้าไม่มีถือว่า**นางศรีประไพ สุขจรรยา** ได้รับเลือกเป็นคณะกรรมการกองทุนฯ คนที่ 1ขอเชิญท่านสมาชิกสภาฯ เสนอคณะกรรมการกองทุนฯ คนที่ 2 ขอเชิญท่านลิขิต การค้า |
|  |  |
| นายลิขิต การค้าสมาชิกสภาเทศบาลเขต 2 | เรียนท่านประธานสภาฯ สมาชิกสภาเทศบาลทุกท่าน กระผมนายลิขิต การค้าสมาชิกสภาเทศบาลเขต 2 **ขอเสนอนางฉลอง เปรี่ยมสุข** |
|  | **ผู้รับรอง** 1. นางศรีประไพ สุขจรรยา 2. นายสมหมาย ชัยเฉลียว |
|  |  |
| นายประพันธ์ ควบพิมายประธานสภาฯ | มีสมาชิกสภาฯ ท่านใดจะเสนออีกหรือไม่ ถ้าไม่มีถือว่า**นางฉลอง เปรี่ยมสุข** ได้รับเลือกเป็นคณะกรรมการกองทุนฯ คนที่ ผมขอสรุปคณะกรรมการกองทุนฯ ประกอบด้วย1. นางศรีประไพ สุขจรรยา2. นางฉลอง เปรี่ยมสุข |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| **ระเบียบวาระที่ 7** | **ญัตติ อื่นๆ** |
|  |  |
| นายประพันธ์ ควบพิมายประธานสภาฯ | สมาชิกท่านใดจะสอบถามหรือเสนอแนะหรือไม่ ขอเชิญท่านพรชัย ควบพิมาย |
| นายพรชัย ควบพิมายรองประธานสภาฯ | เรียนท่านประธานสภาฯ สมาชิกสภาเทศบาลทุกท่าน กระผมนายพรชัย ควบพิมาย รองประธานสภาเทศบาลตำบลรังกาใหญ่ ขอสอบถามการเลือกประชาคมในระดับตำบลอยากทราบว่ากำหนดเป็นเวลากี่ปี และหมดวาระพร้อมกันกับสมาชิกสภาเทศบาลหรือไม่ ขอสอบถามเพียงเท่านี้ ขอบคุณครับ |
|  |  |
| นายประพันธ์ ควบพิมายประธานสภาฯ | ขอเชิญท่านเลขานุการสภาฯ ชี้แจง |
|  |  |
| นายนอม สุขโขเลขานุการสภาฯ | เรียนท่านประธานสภาฯ คณะผู้บริหาร สมาชิกสภาเทศบาลทุกท่าน วาระของประชาคมระดับตำบล คณะกรรมการพัฒนาแผน และคณะกรรมการติดตามประเมินผลแผนมีวาระ 4 ปี ซึ่งเทศบาลก็ต้องมีการเลือกประชาคมใหม่เช่นกัน ผมขอชี้แจงเพียงเท่านี้ ขอบคุณครับ |
|  |  |
| นายเสถียร ควบพิมายนายกเทศมนตรีฯ | ผมขอชี้แจงให้ท่านสมาชิกได้รับทราบว่าผมมีนโยบายในการที่จะจัดทำแผนพัฒนาเทศบาล โดยให้มีเจ้าหน้าที่เทศบาลและสมาชิกสภาเทศบาลเข้าร่วมประชุมกับหมู่บ้านด้วย เพื่อจะได้รับทราบปัญหาของแต่ละหมู่ ซึ่งการจัดทำแผนฯ นั้นสัดส่วนการประชุมประชาคมจะต้องได้ตามกำหนดของสัดส่วนระเบียบกำหนด |
|  |  |
| นายนอม สุขโขเลขานุการสภาฯ | เรียนท่านประธานสภาฯ คณะผู้บริหาร สมาชิกสภาเทศบาลทุกท่าน ตามที่ท่านนายกชี้แจงนั้นก็เป็นไปตามระเบียบการจัดทำแผนแต่ ณ เวลานั้นจะเป็นช่วงที่รัฐบาลมีนโยบายไม่ให้มีการประชุมเกิน 20 คน เพื่อป้องกันซึ่งการแพร่ระบาดของโรคติดเชื้อไวรัสโคโรน่า ซึ่งการจัดทำแผนฯก็จะต้องปรึกษาและหาแนวทางในขั้นตอนการปฏิบัติต่อไป  |
|  |  |
| นายประพันธ์ ควบพิมายประธานสภาฯ | สมาชิกท่านใดจะสอบถามหรือเสนอแนะหรือไม่ ถ้าไม่มี ผมขอขอบคุณสมาชิกสภาเทศบาลทุกท่าน ที่เข้าประชุมโดยพร้อมเพรียงกัน ขอปิดการประชุม |

ปิดประชุมเวลา 11.00 น.

 (ลงชื่อ) นอม สุขโข ผู้จดบันทึกรายงานการประชุม

 (นายนอม สุขโข)

 เลขานุการสภาเทศบาลตำบลรังกาใหญ่

(ลงชื่อ) ประพันธ์ ควบพิมาย ผู้ตรวจ/ทานรายงานการประชุม

 (นายประพันธ์ ควบพิมาย)

 ประธานสภาเทศบาลตำบลรังกาใหญ่